पटना कोर्ट में दी गई याचिका में तेज प्रताप यादव ने कहा है कि उनकी पत्नी उनके साथ 'क्रूरता' के साथ पेश आती थीं. पटना की एक सिविल अदालत में हिंदू मैरिज एक्ट की धारा 13 A के तहत तलाक की अर्जी दाखिल की गई है. इस धारा में पति या पत्नी कोई भी एकतरफा तलाक के लिए आवेदन दे सकता है. केस की संख्या 1208/ 2018 है और कोर्ट ने मामले की सुनवाई के लिए 29 नवंबर की तारीख को तय किया है. हालांकि तलाक की अर्जी पर एश्‍वर्या के हस्‍ताक्षर नहीं हैं.